PMIndiaData/PMIndiaSum huggingface dataset:
ଅକ୍ଟୋବର ୧୮ ତାରିଖରେ ଲୋଥାଲରେ ଜାତୀୟ ସାମୁଦ୍ରିକ ଐତିହ୍ୟ ସୌଧ ନିର୍ମାଣ କାର୍ଯ୍ୟର ଅଗ୍ରଗତି ସମୀକ୍ଷା କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୮ ଅକ୍ଟୋବର ୨୦୨୨ ରେ ଅପରାହ୍ନ ପ୍ରାୟ ୫ଟା ସମୟରେ ଭିଡିଓ କନଫରେନ୍ସିଂ ମାଧ୍ୟମରେ ଗୁଜୁରାଟର ଲୋଥାଲରେ ଥିବା ଜାତୀୟ ସାମୁଦ୍ରିକ ଐତିହ୍ୟ ସୌଧ ନିର୍ମାଣ କାର୍ଯ୍ୟର ଅଗ୍ରଗତି ସମୀକ୍ଷା କରିବେ । ଏହି ଅବସରରେ ତାଙ୍କର ଅଭିଭାଷଣ ପ୍ରଦାନ କରିବେ । ଲୋଥାଲ୍ ହରପ୍ପାନ ସଭ୍ୟତାର ଅନ୍ୟତମ ପ୍ରମୁଖ ସହର ଥିଲା ଏବଂ ପୁରାତନ ମାନବ ର୍ନିମିତ ପୋତାଶ୍ରୟ ଆବିଷ୍କାର ପାଇଁ ଜଣାଶୁଣା । ଲୋଥାଲରେ ଥିବା ଏକ ସାମୁଦ୍ରିକ ଐତିହ୍ୟ ସୌଧ ସହରର ଐତିହାସିକ ଉତ୍ତରାଧିକାରୀ ଏବଂ ଐତିହ୍ୟ ପାଇଁ ଉପଯୁକ୍ତ ଶ୍ରଦ୍ଧାଞ୍ଜଳି । ଲୋଥାଲରେ ଥିବା ଜାତୀୟ ସାମୁଦ୍ରିକ ଐତିହ୍ୟ ସୌଧ (ଏନଏମଏଚସି) କେବଳ ଭାରତର ସମୃଦ୍ଧ ତଥା ବିବିଧ ସାମୁଦ୍ରିକ ଐତିହ୍ୟ ପ୍ରଦର୍ଶନ କରିବା ନୁହେଁ ବରଂ ଲୋଥାଲଙ୍କୁ ବିଶ୍ୱ ସ୍ତରର ଆନ୍ତର୍ଜାତୀୟ ପର୍ଯ୍ୟଟନ ସ୍ଥଳୀ ଭାବରେ ଉଭା ହେବାକୁ ସାହାଯ୍ୟ କରିବା ପାଇଁ ଏହାକୁ ଅନ୍ୟତମ ପ୍ରକଳ୍ପ ଭାବରେ ବିକଶିତ କରାଯାଉଛି । ଏହି ପ୍ରକଳ୍ପ ମାଧ୍ୟମରେ ପର୍ଯ୍ୟଟନ ସମ୍ଭାବନାକୁ ବୃଦ୍ଧି କରିବା ସହ ଏହି ଅଞ୍ଚଳର ଆର୍ଥିକ ବିକାଶକୁ ବଢାଇବ । ମାର୍ଚ୍ଚ ୨୦୨୨ ରେ ଆରମ୍ଭ ହୋଇଥିବା ଏହି ସୌଧ କାର୍ଯ୍ୟ ପ୍ରାୟ ୩୫୦୦ କୋଟି ଟଙ୍କା ବ୍ୟୟରେ ବିକଶିତ ହେଉଛି । ଏଥିରେ ଅନ୍ୟମାନଙ୍କ ମଧ୍ୟରେ ଅନେକ ଅଭିନବ ଏବଂ ଅନନ୍ୟ ବୈଶିଷ୍ଟ୍ୟ ରହିବ ଯେପରିକି ହରପ୍ପାନ ସ୍ଥାପତ୍ୟ ଏବଂ ଜୀବନଶୈଳୀକୁ ପୁନଃ ର୍ନିମାଣ କରିବା ପାଇଁ ଲୋଥାଲ୍ ମିନି ମନୋରଞ୍ଜନ କେନ୍ଦ୍ର; ଚାରୋଟି ବିଷୟବସ୍ତୁ ଉପରେ ପାର୍କ – ସ୍ମାରକୀ ପାର୍କ, ସାମୁଦ୍ରିକ ଏବଂ ନୌସେନା ପାର୍କ, ଜଳବାୟୁ ପାର୍କ ଏବଂ ଦୁଃସାହସିକ ଏବଂ ମନୋରଞ୍ଜନ ପାର୍କ; ବିଶ୍ୱର ଉଚ୍ଚତମ ଲାଇଟହାଉସ୍ ସଂଗ୍ରହାଳୟ; ଭାରତର ସାମୁଦ୍ରିକ ଐତିହ୍ୟକୁ ହରପ୍ପାନ ସମୟରୁ ବର୍ତ୍ତମାନ ପର୍ଯ୍ୟନ୍ତ ଉଲ୍ଲେଖ କରୁଥିବା ଚଉଦଟି ଗ୍ୟାଲେରୀ ଏବଂ ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳର ବିଭିନ୍ନ ସାମୁଦ୍ରିକ ଐତିହ୍ୟ ପ୍ରଦର୍ଶନ କରୁଥିବା ଉପକୂଳବର୍ତ୍ତୀ ରାଜ୍ୟ ମଣ୍ଡପ ।
ଇନଷ୍ଟିଟ୍ୟୁଟ ଅଫ ଚାର୍ଟାର୍ଡ ଏକାଉଣ୍ଟାଣ୍ଟ୍ସ ଅଫ ଇଣ୍ଡିଆ ଓ ସାର୍ଟିଫାଏଡ ପ୍ରଫେସନାଲ ଏକାଉଂଟ୍ସ ଆଫଗାନିସ୍ତାନ (ସିପିଏ ଆଫଗାନିସ୍ତାନ) ମଧ୍ୟରେ ବୁଝାମଣା(ଏମଓୟୁ)କୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଇନଷ୍ଟିଟ୍ୟୁଟ ଅଫ ଚାର୍ଟାର୍ଡ ଏକାଉଣ୍ଟାଣ୍ଟ୍ସ ଅଫ ଇଣ୍ଡିଆ (ଆଇସିଏଆଇ) ଏବଂ ସାର୍ଟିଫାଏଡ ପ୍ରଫେସନାଲ ଏକାଉଣ୍ଟାଣ୍ଟ୍ସ ଆଫଗାନିସ୍ତାନ (ସିପିଏ ଆଫଗାନିସ୍ତାନ) ମଧ୍ୟରେ ବୁଝାମଣା(ଏମଓୟୁ) ସ୍ୱାକ୍ଷରକୁ ମଞ୍ଜୁରି ଦେଇଛନ୍ତି । ଏହାଦ୍ୱାରା "ଆଫଗାନିସ୍ତାନ ଏକାଉଣ୍ଟାନ୍ସି ବୋର୍ଡ (ଏଏବି)'ର କ୍ଷମତା ନିର୍ମାଣ, ଆଇଟି କ୍ଷମତାକୁ ସୁଦୃଢ଼ କରିବା ଏବଂ ଜ୍ଞାନର ହସ୍ତାନ୍ତରଣକୁ ତ୍ୱରାନ୍ୱିତ କରି ଆଫଗାନିସ୍ତାନରେ ଗୁଣବତ୍ତା ସୁନିଶ୍ଚିତ କରିବା, ଛାତ୍ରଛାତ୍ରୀ ଏବଂ ସଦସ୍ୟମାନଙ୍କ ବିନିମୟ କାର୍ଯ୍ୟକ୍ରମ, ସେମିନାର, ସମ୍ମିଳନୀ ଏବଂ ଉଭୟ ପକ୍ଷର ଆପୋସ ଲାଭ ନିମନ୍ତେ ମିଳିତ ଗତିବିଧି କରିବା କ୍ଷେତ୍ରରେ ଆପୋସ ସହଯୋଗ ପ୍ରତିଷ୍ଠା ହୋଇପାରିବ । ଲକ୍ଷ୍ୟ : 1. ନିଜ ସମ୍ବନ୍ଧିତ ଅଧିକାର କ୍ଷେତ୍ରରୁ ଛାତ୍ରଛାତ୍ରୀ ଏବଂ ସଦସ୍ୟମାନଙ୍କ ଆଦାନ-ପ୍ରଦାନ କାର୍ଯ୍ୟକ୍ରମ ଯାହାଦ୍ୱାରା ଏମାନଙ୍କୁ ଅଧ୍ୟୟନ ଗସ୍ତ ରୂପରେ ଅଥବା ଉଭୟ ସଂସ୍ଥାନଗୁଡ଼ିକ ଦ୍ୱାରା ଆପୋସ ଭାବେ ନିର୍ଦ୍ଧାରିତ ଏକାଉଣ୍ଟାନ୍ସି ସହ ଜଡ଼ିତ ପେସାଦାରଙ୍କ କ୍ଷେତ୍ରରେ ଉଦୀୟମାନ ବିକାଶ ବିଷୟରେ ସୂଚନା ମିଳିପାରିବ; 2. ଭାରତରେ ଏକାଉଣ୍ଟାନ୍ସିର ବିକାଶ ବିଷୟରେ ନୂତନ ସୂଚନା ପ୍ରଦାନ କରିବା ଏବଂ ପେସା ସହ ଜଡ଼ିତ ଉନ୍ନତ ଅନ୍ତର୍ଜାତୀୟ କାର୍ଯ୍ୟପଦ୍ଧତିକୁ ପ୍ରୋତ୍ସାହନ ଦେବ 3. ଜ୍ଞାନର ହସ୍ତାନ୍ତରକୁ ସରଳ କରି ଆଫଗାନିସ୍ତାନରେ ଗୁଣବତ୍ତା ସୁନିଶ୍ଚିତ କରିବାକୁ ସୁଦୃଢ଼ କରିବା ଯାହାଦ୍ୱାରା ଆବଶ୍ୟକ ଗୁଣବତ୍ତା ନିୟନ୍ତ୍ରଣର ବ୍ୟବସ୍ଥାକୁ ଲାଗୁ କରିବା ଏବଂ ଆଫଗାନିସ୍ତାନରେ ସମୟ ବ୍ୟବଧାନରେ ସମୀକ୍ଷା କରିବାର କାର୍ଯ୍ୟରେ ସହାୟତା ମିଳିପାରିବ । ପ୍ରମୁଖ ପ୍ରଭାବ : ଭାରତ ଏବଂ ଆଫଗାନିସ୍ତାନ ମଧ୍ୟରେ ସୁଦୃଢ଼ ସହଭାଗୀ ରହିଛି ଯାହା ଐତିହାସିକ ଏବଂ ସଂସ୍କୃତିକ ସମ୍ପର୍କ ଉପରେ ଆଧାରିତ ଅଟେ । ଗତ କିଛି ସମୟ ଧରି ଉଭୟ ଦେଶ ମଧ୍ୟରେ ଭାଗୀଦାରୀ ନୂତନ ଉଚ୍ଚତା ପର୍ଯ୍ୟନ୍ତ ପହଁଚି ପାରିଛି ଯେତେବେଳ ଆଫଗାନିସ୍ତାନର ଉଦୀୟମାନ ଗଣତନ୍ତ୍ର ଏବଂ ଅର୍ଥବ୍ୟବସ୍ଥାରେ ନିବେଶକୁ ଉନ୍ମୁକ୍ତ କରି; କାବୁଲର ପ୍ରତିରକ୍ଷା କ୍ଷମତାକୁ ସୁଦୃଢ଼ କରି ଏବଂ କ୍ଷେତ୍ରୀୟ ସମ୍ପର୍କ ତଥା ଏକଜୁଟ ହୋଇ ଭାରତର ଆଫଗାନିସ୍ତାନ ନୀତି ଅଧିକ ବିଶ୍ୱସ୍ତ ଏବଂ ବହୁପକ୍ଷୀୟ ଦୃଷ୍ଟିକୋଣରେ ପହଁଚିପାରିଛି । ଆଫଗାନିସ୍ତାନ ଭାରତ ଏବଂ ଆଇସିଏଆଇକୁ ପରିଚୟ ଦେବାରେ ସହାୟତା କରିବ ଯାହାଦ୍ୱାରା ଭାରତୀୟ ସିଏମାନଙ୍କ ପାଇଁ ପରୋକ୍ଷ ନିଯୁକ୍ତି ସୃଷ୍ଟିର ବ୍ୟବସ୍ଥା କରାଯିବା ସହିତ ଆଫଗାନିସ୍ତର ନିଯୁକ୍ତିଦାତାମାନଙ୍କ ମଧ୍ୟରେ ପରିଚୟ ସୃଷ୍ଟି କରିବା ଏବଂ ସେମାନଙ୍କ ସ୍ୱୀକାର୍ଯ୍ୟତାରେ ସହାୟତା କରାଯାଇପାରିବ । ଗତ କିଛି ବର୍ଷ ହେବ ଉଭୟ ଦେଶ ମଧ୍ୟରେ ବିକଶିତ ସମ୍ପର୍କ ରଣନୈତିକ ଏବଂ ଆପୋସ ଲାଭ ପାଇଁ ଉଦ୍ଦିଷ୍ଟ ବୋଲି ବୁଝାଯାଉଛି ।
ପୂର୍ବତନ ପ୍ରଧାନମନ୍ତ୍ରୀ ଇନ୍ଦିରା ଗାନ୍ଧୀଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ପୂର୍ବତନ ପ୍ରଧାନମନ୍ତ୍ରୀ ଶ୍ରୀମତୀ ଇନ୍ଦିରା ଗାନ୍ଧୀଙ୍କ ଜୟନ୍ତୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । “ପୂର୍ବତନ ପ୍ରଧାନମନ୍ତ୍ରୀ ଶ୍ରୀମତୀ ଇନ୍ଦିରା ଗାନ୍ଧୀଙ୍କୁ ତାଙ୍କ ଜୟନ୍ତୀ ଅବସରରେ ଶ୍ରଦ୍ଧା ସୁମନ ଅର୍ପଣ କରୁଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀ ଶ୍ରୀ ବାଲାସାହେବ ଠାକରେଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ବାଲାସାହେବ ଠାକରେଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ମୁଁ ଶ୍ରୀ ବାଲାସାହେବ ଠାକରେଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରୁଛି । ଜଣେ ଉଲ୍ଲେଖନୀୟ ନେତା ଭାବରେ ତାଙ୍କୁ ସର୍ବଦା ସ୍ମରଣ କରାଯିବ, ଯିଏ ସର୍ବଦା ଲୋକଙ୍କ ସହ ଛିଡା ହୋଇଥିଲେ ।”
ସଶସ୍ତ୍ର ବାହିନୀ ପତାକା ଦିବସ ଅବସରରେ ସଶସ୍ତ୍ର ବାହିନୀକୁ ଅଭିବାଦନ ଜଣାଇଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସଶସ୍ତ୍ର ବାହିନୀର ପତାକା ଦିବସ ଅବସରରେ ସଶସ୍ତ୍ର ବାହିନୀର ବୀରତ୍ୱ ଏବଂ ବଳିଦାନକୁ ଅଭିବାଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଆଜି ସଶସ୍ତ୍ର ବାହିନୀ ପତାକା ଦିବସ ଅବସରରେ ଆମେ ଆମର ସଶସ୍ତ୍ର ବାହିନୀର ବୀରତ୍ୱ ଏବଂ ବଳିଦାନକୁ ଅଭିବାଦନ ଜଣାଉଛୁ । ଦଶନ୍ଧି ଧରି ସେମାନେ ଆମ ଦେଶକୁ ସୁରକ୍ଷା ଦେବାରେ ଏବଂ ଏକ ଶକ୍ତିଶାଳୀ ଭାରତରେ ଯୋଗଦାନ କରିବାରେ ଆଗରେ ଅଛନ୍ତି । ମୁଁ ମଧ୍ୟ ସମସ୍ତଙ୍କୁ ସଶସ୍ତ୍ର ବାହିନୀ ପତାକା ଦିବସ ପାଣ୍ଠିରେ ସହଯୋଗ ପାଇଁ ଅନୁରୋଧ କରୁଛି ।”
ମଣିପୁର ମୁଖ୍ୟମନ୍ତ୍ରୀ ଭାବେ ଶପଥ ଗ୍ରହଣ କରିଥିବା ଶ୍ରୀ ଏନ.ବିରେନ ସିଂହଙ୍କୁ ଅଭିନନ୍ଦନ ଜଣାଇଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଣିପୁରର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ଶ୍ରୀ ଏନ.ବିରେନ ସିଂହଙ୍କୁ ଅଭିନନ୍ଦନ ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ମଣିପୁରର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିବାରୁ ଶ୍ରୀ ବିରେନ ସିଂହ ଜୀଙ୍କୁ ଅଭିନନ୍ଦନ । ମୁଁ ନିଶ୍ଚିତ ଯେ ତାଙ୍କ ଦଳ ଏବଂ ସେ ମଣିପୁରକୁ ପ୍ରଗତିର ନୂତନ ଉଚ୍ଚତାକୁ ନେଇଯିବେ ଏବଂ ଗତ ପାଞ୍ଚ ବର୍ଷ ମଧ୍ୟରେ କରିଥିବା ଭଲ କାର୍ଯ୍ୟକୁ ଜାରି ରଖିବେ ।”
ପର୍ଯ୍ୟଟନ କ୍ଷେତ୍ରରେ ଭାରତ-କ୍ରୋଏସିଆ ବୁଝାମଣାକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ପର୍ଯ୍ୟଟନ କ୍ଷେତ୍ରରେ ଭାରତ ଓ କ୍ରୋଏସିଆ ମଧ୍ୟରେ ବୁଝାମଣାକୁ ପିଛିଲା ଭାବେ ମଞ୍ଜୁରି କରିଛନ୍ତି । ପର୍ଯ୍ୟଟନ କ୍ଷେତ୍ରରେ ଏହି ବୁଝାମଣା ଫଳରେ ଦୁଇ ଦେଶକୁ ପର୍ଯ୍ୟଟନ କ୍ଷେତ୍ରରେ ସହଯୋଗ ବୃଦ୍ଧି ଲାଗି ଏକ ସଂସ୍ଥାଗତ ପ୍ରଣାଳୀ ବିକଶିତ କରିବାରେ ସହାୟତା ମିଳିପାରିବ । ଭାରତର ରାଷ୍ଟ୍ରପତିଙ୍କ କ୍ରୋଏସିଆ ଗସ୍ତ ଅବସରରେ 26 ମାର୍ଚ୍ଚ, 2019ରେ ଏହି ବୁଝାମଣା ସ୍ୱାକ୍ଷରିତ ହୋଇଥିଲା ।
ଶହୀଦ ଭଗତ ସିଂଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ଶହୀଦ ଭଗତ ସିଂଙ୍କ ଜୟନ୍ତୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି । “ଶହୀଦ ଭଗତ ସିଂଙ୍କ ଜୟନ୍ତୀ ଅବସରରେ ମୁଁ ତାଙ୍କୁ ପ୍ରଣାମ ଜଣାଉଛି । ତାଙ୍କ ମହାନତା ଏବଂ ଅସୀମ ସାହସ ଭାରତର ଆଗାମୀ ପିଢିକୁ ଅନୁପ୍ରାଣିତ କରିବ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ସେଣ୍ଟ ଭିନସେଣ୍ଟ ଆଣ୍ଡ ଦ ଗ୍ରେନାଡିନ୍ସର ପ୍ରଧାନମନ୍ତ୍ରୀ ରାଲ୍ଫ ଗନସାଲଭେସ୍ଙ୍କ ଉପରେ ହୋଇଥିବା ଆକ୍ରମଣର ନିନ୍ଦା କଲେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେଣ୍ଟ ଭିନସେଣ୍ଟ ଆଣ୍ଡ ଦ ଗ୍ରେନାଡିନସର ପ୍ରଧାନମନ୍ତ୍ରୀ ରାଲ୍ଫ ଗନସାଲଭେସ୍ଙ୍କ ଉପରେ ହୋଇଥିବା ଆକ୍ରମଣକୁ ନିନ୍ଦା କରିଛନ୍ତି ତଥା ତାଙ୍କର ଆଶୁ ଆରୋଗ୍ୟ ଓ ସୁସ୍ୱାସ୍ଥ୍ୟ କାମନା କରିଛନ୍ତି । ଏ ନେଇ ଏକ ଟ୍ୱିଟ୍ କରି ପ୍ରଧାନମନ୍ତ୍ରୀ କହିଛନ୍ତି; ‘‘ସେଣ୍ଟ ଭିନସେଣ୍ଟ ଆଣ୍ଡ ଦ ଗ୍ରେନାଡିନସର ପ୍ରଧାନମନ୍ତ୍ରୀ ରାଲ୍ଫ ଗନସାଲଭେସ୍ଙ୍କ ଉପରେ ହୋଇଥିବା ଜଘନ୍ୟ ଆକ୍ରମଣକୁ ମୁଁ ନିନ୍ଦା କରୁଛି । ମୁଁ ଆପଣଙ୍କର ଆଶୁ ଆରୋଗ୍ୟ ଏବଂ ଉତ୍ତମ ସ୍ୱାସ୍ଥ୍ୟ କାମନା କରୁଛି । ଆଜି ସାମୁଦ୍ରିକ ସୁରକ୍ଷା ପ୍ରସଙ୍ଗରେ ଜାତିସଂଘ ସୁରକ୍ଷା ପରିଷଦର ଉନ୍ମୁକ୍ତ ଆଲୋଚନାରେ ଆପଣଙ୍କ ଅନୁପସ୍ଥିତି ଆମକୁ ପ୍ରଭାବିତ କରିବ ।’’
ରାଜ୍ୟ ସ୍ଥାପନା ଦିବସରେ ଝାଡଖଣ୍ଡବାସୀଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ରାଜ୍ୟ ସ୍ଥାପନା ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଝାଡଖଣ୍ଡର ଜନସାଧାରଣଙ୍କୁ ଅଭିନନ୍ଦନ ଜଣାଇଛନ୍ତି । “ଝାଡଖଣ୍ଡବାସୀଙ୍କୁ ସେମାନଙ୍କ ରାଜ୍ୟ ସ୍ଥାପନା ଦିବସ ଅବସରରେ ଶୁଭକାମନା । ଭଗବାନ ବିର୍ସା ମୁଣ୍ଡାଙ୍କ ଆଶୀର୍ବାଦରୁ ରାଜ୍ୟ ଆଗାମୀ ଦିନରେ ପ୍ରଗତି ଏବଂ ଯଶର ନୂତନ ସୋପାନକୁ ସ୍ପର୍ଶ କରୁ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।